Document ID: 32014R0725

KOMISSION TÄYTÄNTÖÖNPANOASETUS (EU) N:o 725/2014,
annettu 30 päivänä kesäkuuta 2014,
neuvoston asetuksen (EY) N:o 499/96 muuttamisesta Islannista peräisin olevia tiettyjä kala- ja kalastustuotteita koskevien unionin uusien tariffikiintiöiden osalta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon tiettyjä Islannista peräisin olevia kaloja ja kalastustuotteita koskevien unionin tariffikiintiöiden avaamisesta ja hallinnoinnista 19 päivänä maaliskuuta 1996 annetun neuvoston asetuksen (EY) N:o 499/96 (1) ja erityisesti sen 5 artiklan 1 kohdan b alakohdan,
sekä katsoo seuraavaa:
(1)
Euroopan talousyhteisön ja Islannin välisen sopimuksen lisäpöytäkirjan allekirjoittaminen ja väliaikainen soveltaminen Kroatian tasavallan Euroopan unioniin liittymisen vuoksi hyväksytään neuvoston päätöksellä 2014/343/EU (2).
(2)
Lisäpöytäkirjassa vahvistetaan kaksi uutta tariffikiintiötä Islannista peräisin olevan jäädytetyn keisarihummerin ja Islannista peräisin olevien tuoreiden ja jäähdytettyjen punasimpun (puna-ahvenen) fileiden luovuttamiseksi vapaaseen liikkeeseen Euroopan unionissa.
(3)
Asetusta (EY) N:o 499/96 on tarpeen muuttaa uusien tariffikiintiöiden käyttöön ottamiseksi.
(4)
Uusia tariffikiintiöitä olisi sovellettava 12 kuukauden ajan. Päätöksen 2014/343/EU mukaisesti niitä sovelletaan siitä päivästä lähtien, jona lisäpöytäkirjan väliaikainen soveltaminen alkaa. Sen vuoksi tätä asetusta olisi sovellettava samasta päivästä alkaen.
(5)
Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Lisätään asetuksen (EY) N:o 499/96 liitteeseen rivit seuraavasti:
”09.0813
0304 49 50
Punasimpun (puna-ahvenen) (Sebastes spp) fileet, tuoreet tai jäähdytetyt
Tullattaessa 1.8.2014-31.7.2015
100
0
09.0814
0306 15 90
Keisarihummerit (Nephrops norvegicus), jäädytetyt
Tullattaessa 1.8.2014-31.7.2015
60
0”
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä elokuuta 2014.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 2014.

Labels: 3
18
17
6